3. Ціхановіч спрабаваў сябе не толькі ў эстраднай музыцы. У прыватнасці, Ядвіга Паплаўская узгадвае, як ён выступаў з джаз-рокавым гуртам "Мінск", названым так па аналогіі з амерыканскім Chicago. Тады, па словах Паплаўскай, "Саша бегаў па сцэне з бас-гітарай, яго было немагчыма не заўважыць". Але "Мінск" закрылі пасля ліста ў газету ад слухачоў, якія не вельмі разумелі, што гэта такое гучыць на сцэне.4. "Верасы" гастралявалі разам з "каўбоем усяго СССР" Дынам Рыдам, калі той паехаў на будоўлю БАМа, дзе правёў 19 дзён. Пасля Ціхановіч доўга сябраваў з самым вядомым амерыканскім камуністам і нават ездзіў да яго ва Усходні Берлін.